Министерство на вътрешните работи на България
Министерството на вътрешните работи (съкратено МВР) е държавна институция на България с ранг на министерство.

Грижи се за защитата на вътрешната и на националната сигурност, за борбата с престъпността, опазването на обществения ред и други.  МВР се оглавява от политическо лице (министър), член на Министерския съвет на България. То е сред първите 6 български министерства, създадени на 5 юли 1879 г. (стар стил).

История

Създаване 
Министерството на вътрешните работи/дела/ (МВР/Д/) започва да функционира от 5 юли 1879, когато с Указ № 1 княз Александър I Батенберг сформира Първото правителство на България. За министър-председател на България и първи министър на вътрешните работи е назначен Тодор Бурмов.

През 1925 г. по „Закона за администрацията и полицията“ е създадена и специална „Дирекция на полицията“, сред чиито отдели е и Държавна сигурност. През 1934 г. Министерството организира широкомащабна кампания за българизиране на названията на 1600 селища, носещи все още османски имена. На 10 септември 1944 година с Постановление № 1 Министерският съвет под натиска на комунистите създава т. нар. Народна милиция и ликвидира полицейската система на предишното правителство. В Народната милиция постъпват на работа хора, които са участвали в нелегалното комунистическо движение и имат заслуги за установяване на новата власт.

Структурни промени 
От 27 декември 1968 г. с указ № 1156 Министерството на вътрешните работи и народното здраве (МВРНЗ) и Комитета за държавна сигурност се обединяват в Министерство на вътрешните работи и държавна сигурност (МВРДС). Година по-късно, на 5 април 1969 г., наименованието му е възстановено. Държавна сигурност съществува отделно съгласно два нормативни акта: Указ № 1670 от 1974 г. за Държавна сигурност и Указ № 1474 от 1974 г. за дейността на Държавна сигурност.

През 1991 г. се приема закон за реформа в системата на МВР. С този закон се отменят указите за Държавна сигурност и тя се премахва. Променя се наименованието от „Народна милиция“ на „Национална полиция“. През 1993 г. е приет нов „Закон за националната полиция“.

През юни 2008 г. в МВР работят 63 000 служители, от които 47 000 полицаи, 8000 в пожарната и 5000 административни служители.

Структура

Ръководство 
 Министър
 Звено за вътрешен одит
 Дирекция „Вътрешна Сигурност“
 Заместник–министри (Политически кабинет)
 Главен секретар

Основни структури 
 Главна дирекция „Национална полиция“
 Дирекция „Жандармерия“
 Столична Дирекция на Вътрешните работи (СДВР)
 Области Дирекции на МВР (ОД на МВР)
 Главна дирекция „Борба с организираната престъпност“ (ГДБОП)
 Областни сектори „БОП“
 Главна дирекция „Пожарна безопасност и защита на населението“ (ГДПБЗН) 
 Ръководство: главен директор с трима заместници, двама от които са директори на дирекции
 Дирекция „Държавен контрол и превантивна дейност“
 Отдел „Държавен контрол“ с 4 сектора
 Отдел „Превантивна дейност“ с 4 сектора
 Отдел „Център за изследвания и експертизи“ с 2 сектора
 Дирекция „Оперативни дейности“
 Отдел „Интегрирана пожарогасителна и спасителна дейност“ с 3 сектора
 Отдел „Национален оперативен център“ с 3 сектора
 Сектори „Техника“ и „Доброволни формирования“
 Структури на пряко подчинение на главния директор
 Отдел „Координация и информационно-аналитична дейност“ с 2 сектора
 Отдел „Човешки ресурси“ с 2 сектора
 Отдел „Управление на собствеността“ с 2 сектора
 Отдел „Международни проекти“ с 2 сектора
 Отдел „Финанси“ с 2 сектора
 Отдел „правно-нормативно обслужване“
 Отдел „Международно сътрудничество, НАТО, ЕС и хуманитарни операции“
 Сектор „Възстановяване и подпомагане“
 Финансов контрольор
 Столична дирекция „Пожарна безопасност и защита на населението“ (СДПБЗН – София)
 Регионални дирекции „Пожарна безопасност и защита на населението“ (РДПБЗН) в 27 области с примерна структура: 
 Ръководство: директор
 Сектор „Превантивна дейност“ с група 
 Сектор „Пожарогасителна и спасителна дейност“ с група
 Районни служби „Пожарна безопасност и защита на населението“, някои с разнесени участъци
 Сектор „Административен“: информационно-аналитична дейност и административно обслужване, финансово осигуряване, управление на обществеността, човешки ресурси, системен оператор, отчетник, планиране на материали, домакин, огняр, чистач, пазачи.
 Главна дирекция „Гранична полиция“
 Регионална дирекция „Гранична полиция“ – Аерогари (РДГПА). Включва гранични полицейски управления (ГПУ) и гранични контролно-пропускателни пунктове (ГКПП):
 ГПУ София – ГКПП „Аерогара София“ Терминал 1 и Терминал 2
 ГПУ Летище Варна – ГКПП „Аерогара Варна“ и ГКПП „Аерогара Горна Оряховица“
 ГПУ Летище Бургас – ГКПП „Аерогара Бургас“
 ГПУ Летище Пловдив – ГКПП „Аерогара Пловдив“
 Регионална дирекция „Гранична полиция“ (РДГП) – Русе
 ГПУ Видин: ГКПП Видин с подпунктове ферибот, товарно пристанище и речна гара; База „Гранични полицейски кораби“ – Видин; ГКПП Лом
 ГПУ Козлодуй – ГКПП Оряхово ферибот
 ГПУ Сомовит – ГКПП Сомовит-Никопол с подпунктове товарно пристанище Сомовит и ферибот Никопол
 ГПУ Свищов – ГКПП Свищов с подпунктове товарни пристанища Свищов и Свилоза и ферибот Свищов
 ГПУ Русе – ГКПП Русе с подпунктове Дунав мост, централна ЖП гара, гара разпределителна, пристанище и ферибот
 ГПУ Силистра – ГКПП Тутракан; ГКПП Силистра с подпунктове шосе, речна гара, яхтено пристанище и ферибот; ГКПП Кайнарджа – Липница; ГКПП Крушари
 ГПУ Генерал Тошево – ГКПП Кардам с подпунктове шосе и гара и ГКПП Дуранкулак
 Регионална дирекция „Гранична полиция“ – Бургас
 ГПУ Балчик – ГКПП Пристанище Балчик
 ГПУ Варна – ГКПП Пристанище Варна с подпунктове: Варна-Изток (Морска гара Варна), Пристанище за генерални товари и яхтен пристан, Ферибот, Варна-Петрол, Варна-Леспорт, ТЕЦ Езерово и Варна-Запад
 ГПУ Бургас – ГКПП Бургас с подпунктове Морска гара Бургас, Пристанище Бургас, Ферибот Бургас-Запад и Морска гара Несебър
 ГПУ Царево – ГКПП Пристанище Царево 
 Регионална дирекция „Гранична полиция“ – Елхово
 ГПУ Малко Търново – ГКПП Малко Търново
 ГПУ Средец
 ГПУ Болярово
 ГПУ Елхово – ГКПП Лесово - Хамзабейли
 ГПУ Свиленград – ГКПП Капитан Андреево - Капъкуле с подпунктове шосе и гара
 Регионална дирекция „Гранична полиция“ – Смолян
 ГПУ Ново село – ГКПП Капитан Петко войвода – Орменион
 ГПУ Ивайловград – ГКПП Ивайловград - Кипринос
 ГПУ Крумовград 
 ГПУ Момчилград – ГКПП Маказа - Нимфея
 ГПУ Златоград – ГКПП Златоград
 ГПУ Рудозем
 ГПУ Доспат
 ГПУ Гоце Делчев – ГКПП Илинден – Ексохи
 ГПУ Петрич – ГКПП Кулата с подпунктове шосе и гара
 Регионална дирекция „Гранична полиция“ – Кюстендил
 ГПУ Златарево – ГКПП Златарево – Ново село
 ГПУ Благоевград – ГКПП Логодаж
 ГПУ Гюешево – ГКПП Гюешево
 Регионална дирекция „Гранична полиция“ – Драгоман
 ГПУ Олтоманци – ГКПП Олтоманци
 ГПУ Трън – ГКПП Стрезимировци
 ГПУ Калотина – ГКПП Калотина с подпунктове гара и шосе
 ГПУ Чипровци – ГП Мартиново, Чипровци, Дива Слатина и Дълги Дел
 ГПУ Белоградчик – ГП Салаш
 ГПУ Брегово – ГКПП Връшка чука и ГКПП Брегово
 Специализиран отряд за борба с тероризма
 Дирекции
 Дирекция „Миграция“
 Дирекция „Инспекторат“
 Дирекция „Координация и административно обслужване“
 Дирекция „Обществени поръчки“
 Дирекция „Отбранително-мобилизационна подготовка“
 Дирекция „Правно-нормативна дейност“
 Дирекция „Управление на собствеността и социални дейности“

 Специализирани административни дирекции
 Дирекция „Български документи за самоличност“
 Дирекция „Национална система 112“
 Дирекция „Анализ и политики“
 Дирекция „Европейски съюз и международно сътрудничество“
 Дирекция „Защита на финансовите интереси на Европейския съюз“
 Дирекция „Информация и архив“
 Дирекция „Комуникационни и информационни системи“
 Дирекция „Международни проекти“
 Академия на МВР
 Медицински институт на МВР
 Институт по психология на МВР

Функции на основните структури 
 Главна дирекция „Национална полиция“

Главна дирекция „Национална полиция“ е национална специализирана структура за оперативно-издирвателна, превантивна, информационно-аналитична и организационна дейност по предотвратяване, пресичане, разкриване и разследване на престъпления с изключение на свързаните с организирана престъпна дейност.

 Главна дирекция „Борба с организираната престъпност“

Главна дирекция „Борба с организираната престъпност“ при Министерството на вътрешните работи на Република България е специализирана оперативно-издирвателна служба, противодействаща на организирана престъпна дейност на местни и транснационални престъпни структури.

 Главна дирекция „Пожарна безопасност и защита на населението“
Главна дирекция „Пожарна безопасност и защита на населението“ има за задача да планира, организира, провежда, координира и контролира действията на служителите от своите структурни звена в цялата страна. 

 Главна дирекция „Гранична полиция“

Главна дирекция „Гранична полиция“ е национална специализирана охранителна и оперативно-издирвателна структура на МВР за граничен контрол и охрана на държавната граница. Тя
извършва контрол по спазването на граничния режим. Гранична полиция осъществява функциите си в граничната зона, зоните на граничните контролно-пропускателни пунктове, международните летища и пристанища, вътрешните морски води, териториалното море, прилежащата зона, континенталния шелф, българската част на река Дунав, другите гранични реки и водоеми. 

 Академия на Министерство на вътрешните работи

Академията на МВР е висше училище в Република България за подготовка на държавни служители за нуждите на Министерството на вътрешните работи.

 Медицински институт на МВР
Медицинският институт на МВР е лечебно заведение по чл. 5, ал. 1 от Закона за лечебните заведения,  научно-преподавателски и научно-приложен институт за осъществяване на дейността по здравеопазването в МВР. С решение на Министерски съвет Медицински институт (МИ) на МВР е определен за университетска болница за срока на акредитационната му оценка.

Лечебните заведения за болнична помощ на МИ на МВР работят по договори с НЗОК и НОИ, което позволява наред с лицата, имащи право да бъдат лекувани в МИ на МВР, съгласно Правилника за прилагане на Закона за МВР (ППЗМВР), така и да бъде оказвана високо-квалифицирана медицинска помощ и на други граждани.

Главни секретари на МВР 
Званията са към датата на заемане на длъжността:
 полковник (ген.-майор от 23.11.1990) Тодор Бояджиев: 29 март 1990 – 26 март 1991 г.
 генерал-майор Людмил Маринчевски: 26 март – 31 декември 1991 г.
 генерал-майор Богомил Бонев: февруари 1992 – януари 1993 г.
 Коста Богацевски: 22 януари 1993 – 28 октомври 1994 г.
 Георги Ламбов: 28 октомври 1994 – 19 февруари 1997 г.
 полковник (ген.-майор от 7.07.1997) Божидар Попов: 19 февруари 1997 – 22 август 2000 г.
 генерал-майор Славчо Босилков: 22 август 2000 – 1 септември 2001 г.
 полковник (ген.-майор от 2002; ген.-лейтенант от 2004) Бойко Борисов: 14 септември 2001 – 21 септември 2005 г.
 генерал-майор Иван Чобанов: от 19 май 2005 до юни 2005 г. временно изпълняващ длъжността
 генерал-лейтенант Илия Илиев: 21 септември 2005 – 28 ноември 2007 г.
 генерал-лейтенант Валентин Петров – от 28 ноември 2007 -30 април 2008 г. временно изпълняващ длъжността
 главен комисар Павлин Димитров: 30 април – 2 септември 2008 г. временно изпълняващ длъжността
 главен комисар Калин Георгиев: 2009 – 7 юни 2013 г.
 главен комисар Светлозар Лазаров: 7 юни 2013 – 11 март 2015 г.
 главен комисар Георги Костов: 11 март 2015 – 22 февруари 2017 г.
 главен комисар Георги Арабаджиев: 24 февруари-9 май 2017 г. изпълняващ длъжността
 главен комисар Младен Маринов: 9 май 2017 – 20 септември 2018 г.
 главен комисар Христо Терзийски: 20 септември – 18 декември 2018 г. изпълняващ длъжността, назначен със заповед на министъра на вътрешните работи
 главен комисар Ивайло Иванов: 18 декември 2018 – 14 май 2021 г.
 главен комисар Стоян Темелакиев: 14 май 2021 г. – 5 август 2021 г. изпълняващ длъжността
 главен комисар Петър Тодоров – от 5 август 2021 – 8 септември 2023 г.
 главен комисар Живко Коцев – от 8 септември 2023 г.

Функции на главния секретар 
Главният секретар на МВР е висшата професионална длъжност в министерството и е държавен служител. Той:
 планира, организира и контролира основните дейности на МВР и отговаря за изпълнението им;
 организира и контролира взаимодействието между основните структури на МВР при извършване на основните дейности;
 осъществява взаимодействие с други държавни органи и организации, както и със съответните структури с полицейски правомощия на други държави и с международни органи и организации при изпълнение на основните дейности;
 издава заповеди във връзка с изпълнението на правомощията си.

Главният секретар на МВР се назначава с указ на президента на републиката по предложение на Министерския съвет.

Вижте също 
 Министър на вътрешните работи на България
 Главна дирекция „Национална полиция“
 Главна дирекция за борба с организираната престъпност
 Държавна агенция „Национална сигурност“

Външни препратки 
 Министерство на вътрешните работи , Официален сайт
 Етичен кодекс за поведение на държавните служители в Министерството на вътрешните работи 
 Министерство на Вътрешните Работи  Паметници на културата от национално значение в София
 Агенти на ДС са се преквалифицирали в разследващи полицаи , COMDOS – Закон за досиетата, 12 февруари 2014 г.
 Истината за престъпността в България в края на комунизма Документи – МВР, Държавна сигурност.com, 28 юли 2014 г.

Литература 
 Министерства на вътрешните работи  – списък от сайта на Комисията по вътрешна сигурност и обществен ред към Народното събрание.

Бележки 

 
Основани в България през 1879 година